Tasiwelt ilmend n Rueter (Y) :  Tasiwelt teskan-d tifrat tigejdanin n tfukkas i yesseddawen tuddsa n teḥkayt daxel n wullis i t-id-yemmalen .2 Ɣer Salḥi (M.A) yenna-d :  tasiwelt d abrid ara yeḍfer umsawal akken ad d-yeḥku ineḍruyen n teḥkayt. Yezmer umsawal (netta di tilawt d tamsalt yeqqnen ɣer lebni n umaru imi ayagi d tamsalt n ufran n uɣanib) ad yeḥku (ad d-isawel) ineḍruyen akken imseḍfaren di taḥkayt ; yezmer daɣen ad isizwer ineḍruyen ɣef wiyaḍ. Yezmer daɣen ad yessifses deg tsiwelt neɣ ad ttyerr d taẓayant. Ad tifsus tsiwelt mi ara ttemseḍfaren yineḍruyen wa deffir wayeḍ ur yelli ara d acu i ten-id-ḥebsen. Ma ulac aṭas n uglam, ulac aṭas n yiwenniten d waṭas n yidiwenniten gar yiwudam, ad tili tsiwelt fessuset. Ad taẓẓay tsiwelt ma yella umsawal ittwessif-d aṭas (ama d iwudam ama d adeg, ama d ayen nniḍen), yerna isentaq-d aṭas n yiwudam n teḥkayt, yerna ittakd iwenniten (ama ines ama n wiyaḍ). Maḥsub, taggara n wawal : d aglam d yiwenniten ur nettaǧǧa ara ineḍruyen ad mseḍfaren wa deffir wayeḍ, d nitni i ten-iferqen akken ad tiɣzif teḥkayt yerna ad taẓẓay tsiwelt-ines .3 2.2. Iferdisen n tsiwelt 2.2.1. Amsawal